《清江台》
宋代·金君卿

贡章湍险吁可惊，岸翻石走轰雷霆。
崩奔出{左章右贡}一千里，江势到此才渊渟。
道出仙府相照映，盘泊下饮苍龙精。
金沙洗淘洲屿出，红紫错杂围春城。
郡台峨空压万瓦，况值开霁宜高明。
老郎官冷压韁锁，亦有樽酒难独倾。
旋烹茗粥别官佐，明朝又作新昌行。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。